Ambasada României în SUA: Românii vor călători fără vize în Statele Unite din 2025
Românii vor putea călători din 2025 în Statele Unite fără vize, după ce România a îndeplinit criteriul ratei de refuz al vizelor pentru calificarea în Programul Visa Waiver. Astfel, Departamentul de Stat a dat publicității, la 27 noiembrie 2024, situația ratei de refuz al vizelor B1/B2 pentru anul fiscal 2024 (1 octombrie 2023 - 30 septembrie 2024), informează ambasada României în SUA. Totodată, Reprezentanții Ambasadei SUA la București se declară „optimiști” privind o eventuală decizie favorabilă de includere a României în Programul Visa Waiver, anume excluderea vizelor pentru cetățenii români care vor să călătorească în Statele Unite ale Americii.